CELEX: 22016D1118
Language: lt
Date: 1465516800000
Title: 2016 m. birželio 10 d. Bendrijos ir Šveicarijos sausumos transporto komiteto sprendimas Nr. 1/2016 dėl Šveicarijoje transporto priemonėms taikomos mokesčio sistemos nuo 2017 m. sausio 1 d. [2016/1118]

9.7.2016   
            
            
               LT
            
            
               Europos Sąjungos oficialusis leidinys
            
            
               L 186/36
            
         BENDRIJOS IR ŠVEICARIJOS SAUSUMOS TRANSPORTO KOMITETO SPRENDIMAS Nr. 1/2016
   2016 m. birželio 10 d.
   dėl Šveicarijoje transporto priemonėms taikomos mokesčio sistemos nuo 2017 m. sausio 1 d. [2016/1118]
   KOMITETAS,
   atsižvelgdamas į Susitarimą tarp Europos bendrijos ir Šveicarijos Konfederacijos dėl krovinių ir keleivių vežimo geležinkeliu ir keliais (1) (toliau – Susitarimas), ypač į jo 51 straipsnio 2 dalį,
   kadangi:
   
               (1)
            
            
               remdamasi Susitarimo 40 straipsniu nuo 2001 m. sausio 1 d. Šveicarija renka nediskriminacinį mokestį, skirtą dėl transporto priemonių atsiradusioms išlaidoms padengti (toliau – su teikiamomis paslaugomis susijęs mokestis, taikomas sunkvežimių eismui). Šis mokestis diferencijuojamas pagal tris emisijų standartų kategorijas (EURO klasės);
            
         
               (2)
            
            
               tuo tikslu Susitarimo 40 straipsnio 2 ir 4 dalyse nustatytas svertinis mokesčių vidurkis, didžiausias mokestis, taikomas labiausiai teršiančioms transporto priemonėms, ir didžiausias mokesčio skirtumas tarp atskirų kategorijų;
            
         
               (3)
            
            
               dėl Šveicarijoje važinėjančių transporto priemonių parko modernizavimo, dėl kurio vis daugiau jų atitinka naujausius EURO standartus, reikėtų, kad Bendrijos ir Šveicarijos sausumos transporto komitetas pritaikytų EURO standartų pasiskirstymą tarp trijų mokesčių kategorijų;
            
         
               (4)
            
            
               turėtų ir toliau galioti 10 % nuolaida 2011 m. birželio 10 d. Bendrijos ir Šveicarijos sausumos transporto komiteto sprendime Nr. 1/2011 (2) numatyto mokesčio, skirto EURO II ir EURO III emisijų klasės transporto priemonių, kurios modifikuotos įrengiant sertifikuotą kietųjų dalelių mažinimo sistemą, kategorijai,
            
         NUSPRENDĖ:
   1 straipsnis
   Su teikiamomis paslaugomis susijęs mokestis, taikomas sunkvežimių, kurių faktinė bendroji masė su kroviniu yra ne didesnė už 40 t už 300 nuvažiuotų kilometrų, eismui, yra:
   
               —
            
            
               372,00 Šveicarijos frankų 1 mokesčio kategorijai,
            
         
               —
            
            
               322,80 Šveicarijos frankų 2 mokesčio kategorijai,
            
         
               —
            
            
               273,60 Šveicarijos frankų 3 mokesčio kategorijai.
            
         2 straipsnis
   1 kategorijos mokestis taikomas EURO III emisijų klasės transporto priemonėms ir iki EURO III standarto įsigaliojimo teisėtai eksploatuojamoms transporto priemonėms.
   2 kategorijos mokestis taikomas EURO IV ir EURO V emisijų klasės transporto priemonėms.
   3 kategorijos mokestis taikomas EURO VI emisijų klasės transporto priemonėms.
   3 straipsnis
   Galioja Bendrijos ir Šveicarijos sausumos transporto komiteto sprendimo Nr. 1/2011 1 straipsnyje numatyta su atitinkama kategorija susijusi 10 % mokesčio nuolaida, taikoma EURO II ir EURO III emisijų klasės transporto priemonėms, kurios modifikuotos įrengiant sertifikuotą kietųjų dalelių mažinimo sistemą.
   4 straipsnis
   Šis sprendimas įsigalioja 2017 m. sausio 1 d.
   
      Priimta Berne 2016 m. birželio 10 d.
      
         
            Šveicarijos Konfederacijos vardu
         
         
            Pirmininkas
         
         Peter FÜGLISTALER
      
      
         
            Europos Sąjungos vardu
         
         
            Europos Sąjungos delegacijos vadovas
         
         Fotis KARAMITSOS
      
   
   
      (1)  OL L 114, 2002 4 30, p. 91.
   
      (2)  OL L 193, 2011 7 23, p. 52.